ບັນດາກຸ່ມປົກປ້ອງສິດທິມະນຸດ ມີຄວາມເປັນຫ່ວງ ຕໍ່ການສັງຫານ ຊົນກຸ່ມນ້ອຍ ໃນປາກິສຖານ
ໃນເດືອນກໍລະກົດຜ່ານມາ ປະຊາຊົນອາເມຣິກັນຄົນນຶ່ງ ທີ່ເຊື່ອຖືໃນສາສະໜາອາມາດີຢາ ໄດ້ຖືຍິງຢູ່ສານ ທີ່ມີການຮັກສາຄວາມປອດໄພສູງ ໃນເມືອງເພສຊາວາ (Peshawar) ໃນປະເທດປາກິສຖານ.
ກຸ່ມມປົກປ້ອງສິດທິມະນຸດສາກົນ 3 ກຸ່ມ ໄດ້ຮ່ວມກັນ ສະແດງຄວາມເປັນຫ່ວງ ກ່ຽວກັບ ການສັງຫານ ທີ່ແນເປົ້າໝາຍໃສ່ ສະມາຊິກຊົນກຸ່ມນ້ອຍ ອາມາດິຢາ (Aamadiyya) ຢູ່ໃນປາກິສຖານ ແລະໄດ້ຮຽກຮ້ອງໃຫ້ລັດຖະບານ ເອົາບາດ ໃນທັນທີ ຖະແຫຼງຂ່າວ ຂອງກຸ່ມປົກປ້ອງສິດທິມະນຸດ Human Rights Watch ອົງການນິລະ ໂທດສາກົົນ ແລະກຳມາທິການນັກກົດໝາຍສາກົນ ກ່າວວ່າ “ພວກເຈົ້າໜ້າທີ່ ປາກິສ ຖານບໍ່ໄດ້ໃຫ້ຄວາມສຳຄັນມາເປັນເວລານານແລ້ວ ແລະ ໃນບາງຄັ້ງ ຍັງໄດ້ຊຸກຍູ້ໃຫ້ກໍ່ ຄວາມຮຸນແຮງ ຕໍ່ພວກຊົນເຜົ່າອາມາດີ ຜູ້ຊຶ່ງ ສິດເສລີ ພາບໃນການນັບຖືສາດສະໜາ ແລະໃນຄວາມເຊື່ອຖືຂອງພວກເຂົາເຈົ້າບໍ່ໄດ້ ຖືກເຄົາລົບພາຍໃຕ້ກົດໝາຍປາກິສຖານ ” ໃນເດືອນກໍລະກົດຜ່ນາມາ ປະຊາຊົນອາເມຣິກັນຄົນນຶ່ງ ທີ່ເຊື່ອຖືໃນສາສະໜາອາມາ ດີຢາໄດ້ຖືຍິງຢູ່ສານ ທີ່ມີການຮັກສາຄວາມປອດໄພສູງໃນເມືອງເພສຊາວາ (Peshawar) ນະຄອນຫຼວງຂອງແຂວງໄຄເບີພາກຕຸງກວາ (Khyber Pahktunkhwa) ໂດຍຖືກກ່າວ ຫາວ່າ ໝິ່ນປະໝາດຕໍ່ສາສະໜາອິສລາມ ມື ປືນໄດ້ຖືກຈັບໄປກັກຂັງ ແຕ່ວ່າກໍາລັງຮັກສາ ຄວາມປອດໄພຜູ້ທີ່ໄປຈັບລາວນັ້ນ ໄດ້ເຫັນຖ່າຍຮູບແຊລຟີຮ່ວມກັນກັບລາວ ບາງຄົນພາ ກັນຍົກນີ້ວມືຂຶ້ນ ຊຶ່ງໝາຍເຖິງໄຊຊະນະ ມືປືນໄດ້ຖືກຊົມເຊີຍວ່າເປັນວິລະບູລຸດ ໂດຍບັນດາປະຊາຄົມໃນທ້ອງຖິ່ນ ຜູ້ທີ່ໄດ້ໄປເຮຶອນ ຂອງລາວ ເພື່ອສະແດງຄວາມຍິນດີ ຕໍ່ຄອບຄົວຂອງລາວ ທະນາຍ ຄວາມຫຼາຍຄົນໄດ້ ສະເໜີທີ່ຈະໃຫ້ການປ້ອງກັນລາວ ໂດຍບໍ່ເອົາຄ່າຈ້າງ ນັບແຕ່ນັ້ນມາ ມີຊາວອາມາດີຢາ ອີກສີ່ຄົນໄດ້ຖືກຍິງຕາຍໃນຂະນະທີ່ໄປເຮັດທຸລະກິດ ປະຈຳວັນຂອງເຂົາເຈົ້າ ສ່ວນໃຫຍ່ຂອງການສັງຫານທີ່ມີຂຶ້ນຫວ່າງມໍ່ໆມານີ້ໃນແຂວງປັນຈາບ (Punjab) ບ່ອນທີ່ ຊາຍໜຸ່ມຄົນນຶ່ງ ຍິງ ດຣ ທາເຮີ ມາມູດ (Tahir Mammood) ອາຍຸ 31 ປີແລະບັນດາ ສະມາຊິກຄອບຄົວຂອງລາວໃນຂະນະທີ່ລາວເປີດປະຕູເຮືອນ ຂອງລາວອອກມາ ດຣ ມາມູດ ໄດ້ເສຍຊີວິດ ໃນຂະນະທີ່ພໍ່ ແລະລູງສອງຄົນ ຂອງລາວໄດ້ຮັບບາດເຈັບ